Решение на Общия съд (шести състав) от 22 април 2015 г. —
Evropaïki Dynamiki/Frontex
(Дело T‑554/10)
„Обществени поръчки за услуги — Процедури за възлагане на обществени поръчки — Информационни услуги, информационен хардуер и софтуерни лицензи — Отхвърляне на офертите на оферент — Задължение за мотивиране — Критерии за подбор и за възлагане — Явна грешка в преценката — Извъндоговорна отговорност“
1.                     Обществени поръчки на Европейския съюз — Сключване на договор за обществена поръчка след провеждане на процедура за възлагане на обществени поръчки — Право на преценка на институциите — Съдебен контрол — Граници (вж. точки 47 и 130)
2.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Задължение да се съобщят характеристиките и сравнителните предимства на спечелилата оферта и името на изпълнителя, след направено писмено запитване — Задължение на възложителя да представи подробен сравнителен анализ на спечелилата оферта и на офертата на отхвърления оферент — Липса (член 296 ДФЕС; член 100, параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точки 48—51, 59, 61 и 131)
3.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Преценка с оглед на информацията, с която жалбоподателят разполага към момента на подаване на жалбата (член 296 ДФЕС; член 100, параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точка 52)
4.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Задължение на възложителя да предостави доклада на комисията по оценяване и приетите оферти на отхвърлен оферент, без сравняване на неговата оферта с тази на другите оференти — Липса (член 296 ДФЕС; член 100, параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точки 63 и 91)
5.                     Обществени поръчки на Европейския съюз — Процедура за възлагане на обществени поръчки — Право на оферентите на ефективна съдебна защита — Право на жалба срещу решението, с което поръчката се възлага на друг оферент — Неизпълнение на задължението за мотивиране от страна на възложителя — Съществено процесуално нарушение — Последица — Отмяна на посоченото решение (член 296 ДФЕС; член 100, параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точки 79—81)
6.                     Актове на институциите — Мотивиране — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Задължение на възложителя да обсъжда с отхвърления оферент силните страни на офертата му — Липса (член 296 ДФЕС; член 100, параграф 2 от Регламент № 1605/2002 на Съвета; член 149, параграф 3 от Регламент № 2342/2002 на Комисията) (вж. точка 115)
7.                     Съдебно производство — Жалба в първоинстанционно производство — Изисквания за форма — Кратко изложение на посочените основания — Извършване единствено на препращане към приложенията — Недопустимост (член 44, параграф 1 от Процедурния правилник на Общия съд) (вж. точка 145)
8.                     Извъндоговорна отговорност — Условия — Противоправност — Вреда — Причинно-следствена връзка — Липса на някое от тези условия — Отхвърляне на иска за обезщетение в неговата цялост (член 340, втора алинея ДФЕС) (вж. точки 164 и 165)
Предмет
От една страна, искане за отмяна на решенията, с които се отхвърлят офертите на жалбоподателя в процедурата за обществена поръчка Frontex/OP/87/2010 относно рамков договор за „ИКТ услуги“ в областта на технологиите за управление и за информационна сигурност (OВ 2010/S 66-098323), и в процедурата за обществена поръчка Frontex/OP/98/2010, относно големия пилотен проект Eurosur в областта на координацията на информационните технологии и комуникациите (OВ 2010/S 90-134098), както и на всички свързани решения, в това число решенията, с които договорите се възлагат на други оференти, и от друга страна, искане за обезщетение на вредите, които се твърди, че са претърпени в резултат от възлагането на договорите на тези други оференти
Диспозитив
1)
Отменя решението на Европейската агенция за управление на оперативното сътрудничество по външните граници на държавите — членки на Европейския съюз, (FRONTEX) от 18 октомври 2010 г., с което се отхвърля подадената от Evropaïki Dynamiki — Proigmena Systimata Tilepikoinonion Pliroforikis kai Tilematikis AE оферта в процедурата за обществени поръчки 2010/S 66-098323, що се отнася до партида № 1 (информационни системи), свързана с доставката на информационни услуги, информационен хардуер и софтуерни лицензи.
2)
Отменя решението на Frontex от 18 октомври 2010 г., с което се отхвърля офертата, подадена от Evropaïki Dynamiki — Proigmena Systimata Tilepikoinonion Pliroforikis kai Tilematikis AE в процедурата за обществени поръчки 2010/S 66-098323, що се отнася до партида № 6 (системи за управление на предприятие), свързана с доставката на информационни услуги, информационен хардуер и софтуерни лицензи.
3)
Отхвърля жалбата в останалата ѝ част.
4)
Evropaïki Dynamiki — Proigmena Systimata Tilepikoinonion Pliroforikis kai Tilematikis AE понася 50 % от направените от него съдебни разноски и 50 % от разноските на Frontex; Frontex понася 50 % от направените от нея съдебни разноски и 50 % от съдебните разноски, направени от Evropaïki Dynamiki — Proigmena Systimata Tilepikoinonion Pliroforikis kai Tilematikis.